ડભોઇ તાલુકાના દંગીવાડામાં પ્રાથમિક શાળામાં 1 થી 7 ધોરણના બાળકોએ મટકીફોડનો ઉત્સવ ઉજ્વ્યો હતો. જેમાં બાળકો દ્વારા ઘરેથી દહીંનો પ્રસાદ લાવવામા આવ્યો હતો. જુદા જુદા ઘરેથી આવેલ દહીનું મિશ્રણ કરી મટકીમાં ભરી જન્માષ્ટમીના તહેવારની ઉજવણી કરવામાં આવી હતી ત્યાર બાદ તે દહીં પ્રસાદ તરીકે બાળકોને ભોજનમાં અપાયું હતું. ત્યાર બાદ મોડી રાતે આશરે 40 ઉપરાંત બાળોકને ફૂડ પોઇઝનિંગ થઈ ગયુ હતુ. ડભોઇ હેલ્થ ઓફિસરે ડોક્ટરની ટીમ કામે લગાડતા બાળકોને તરત જ સારવાર મળી હતી. ડભોઇના ધારાસભ્ય બાલકૃષ્ણ પટેલે પણ બાળકોની મુલાકાત લીધી હતી.